Video: Verhoed só dat jou avokado's verbruin | Maroela Media
Avokado's is een van daardie kossoorte waarvan jy óf hou óf glad nie van hou nie. En as jy daarvan hou, hou jy baie daarvan!
Of dit nou in blokkies in 'n slaai gesny is, op roosterbrood fyngedruk is, in skywe op 'n pizza, of sommer net so met sout en peper geëet word, avokado's is 'n móét in baie mense se kombuis.
Mense is lief vir avokado's omdat dit 'n laestyselkos is, gesonde vette bevat en volgepak is met voedingstowwe. Dit het hoë vlakke van vitamien K, vitamien C, vitamiene B5 en B6, asook vitamien E. Dit bevat ook sink, yster, koper en magnesium.
Avokado's is ongelukkig ook een van die kossoorte wat die vinnigste verbruin en dan lelik lyk, maar hier is 'n paar idees om jou avokado's so lank moontlik te laat vars bly.
In hierdie video word verskeie strategieë getoets wat jou avokado se verbruining glo vertraag. Suurlemoensap, water, uie en om die avokado toe te draai is beproef, maar slegs een strategie kon koning kraai en die avokado vir lank groen laat bly.
Sakpasresep: Maklike mengelmoes
Daan Erasmus · 11 maande gelede
Wat is die chemie agter dit. Daar moet 'n goeie rede wees.
mog-het-troffe · 11 maande gelede
Vir die wat nie die video kan sien nie, stoor die helfte van die avo met die pit steeds daarin saam met gesnyde uieskywe in 'n plastiekhouer in die yskas. Ek kan net raai die avo smaak daarna soos uie en die uie soos avo.
Peet Venter · 11 maande gelede
Geagte plaser van die skrywe.
Ek vrek "Avos" maar het nie lus om n video te kyk nie !
Wat is die kans vir n meer geskrewe voorstelling.
Mark · 11 maande gelede
Geen avo in my hande kry die kans om as die helfte daarvan gebêre te word nie. 'n Ryp avo het net een plek……….. in my maag!!!
Alet · 11 maande gelede
Gooi bietjie olyf olie in n klein bordjie of houer. Sit halwe avo (sonder pit!) onderstebo in bordie en vryf bietjie heen en weer, sodat die olie die avo seël. Dit hou baie langer en geen uie smaak nie
Dis te sê as jy 'n Avo teen R 17-00 of meer kan bekostig. Daar is geen rede onder die son waarom plaaslik geproduseerde Avo's so duur moet wees nie.
Stem saam. In die laeveld pluk jy hulle sommer verniet langs die pad!
What de... · 11 maande gelede
Hoekom lees die artikel 'lemoensap' as daar in die video na suurlemoensap verwys word???
Tania Heyns · 11 maande gelede
Dagsê Wat de…
Dankie vir jou kommentaar. Ons vra om verskoning vir die oorsig. Dit moet inderdaad suurlemoensap lees. Die berig is reeds gewysig.
Nonnie · 11 maande gelede
Kan avo's gevries word?
Janie Monsieur · 11 maande gelede
Dankie vir jou navraag. Jy kan sowaar avo's vries, maar die tekstuur gaan dan verander. Jy sal nie die avo meer in snye of blokkies kan sny vir bv. 'n slaai of op pizza nie, maar dit kan wel nog vir guacamole of ander smere gebruik word.